NaiveNeuron/SloPal huggingface dataset:
Pčolinský, Peter, podpredseda NR SR (2022-12-07):
Vážené pani poslankyne, vážení páni poslanci, čiže teraz si len v skratke povieme ďalší potup, ak teda budete vnímať, budeme pokračovať v rozprave v správe špeciálneho prokurátora. Ak skončíme do trinástej, máme tam ešte termínované body, čiže pôjdeme podľa programu, od trinástej do štrnástej bude potom obedná pauza, o štrnástej pokračujeme druhým čítaním o štátnych mimoriadnych zárukách. Čiže, prosím vás, páni poslanci, kto sa nechce zúčastňovať teraz rozpravy, nech opustí rokovaciu sálu, aby ste nevyrušovali ostatných. Poprosím spravodajcu pána Šeligu, aby zaujal svoje miesto. Pán špeciálny prokurátor je tu a môžme pokračovať faktickými poznámkami, čiže s faktickou poznámkou teraz vystúpi pán poslanec Kočiš. Nech sa páči. (Ruch v sále.) Páni poslanci, utíšte sa! (Pokračovanie rokovania o Správe špeciálneho prokurátora o činnosti Úradu špeciálnej prokuratúry a poznatky Úradu špeciálnej prokuratúry o stave zákonnosti za rok 2021 , tlač 1089.)
Janas, Karol, poslanec NR SR (2023-11-23):
240. Ďakujem. Vážený pán minister obrany, vážený pán minister vnútra, budem reagovať na pána ministra obrany a ak dovolíte, aj to trošku odľahčím, aj keď sa jedná o vážnu vec. Po tom, čo povedal, tak o tom, že tento materiál, toto podanie sa nepísalo na centrále Progresívneho Slovenska, tak ja začínam byť presvedčený, že áno, aj vám uvediem logický dôvod. Ja tu sedím pár týždňov a som úprimne presvedčený z tých výstupov, ktoré tu boli, že Progresívne Slovensko naozaj úprimne bojuje za práva žien alebo rovnoprávnosť žien, ale ak by to tak bolo naozaj úprimne, tak ja som čakal, že prvý bod, ktorý bude pri odvolávaní pána Šutaja Eštoka, bude úplne iný. My sme tu dnes vraveli o jedno vysokom funkcionárovi inšpekcie, ktorý sa pokúsil dostať k dôkazom o činnosti čurillovcov a zabavil na inšpekcii nejaké materiály. Ale ja som čítal materiály, ktoré zverejnila pani majorka Santusová o tom, jako ju táto istá osoba sexuálne obťažovala, ako jej v noci písala esemesky, ktoré boli nevhodné so sexuálnym podtextom a od tých čias čakám tlačové besedy Progresívneho Slovenska. Ako je možné, že taký človek ešte pracuje na polícii? Ako je možné, že nie je mimo služby a ak teda by to bolo naozaj úprimné, tak tento bod byť Progresívnym Slovenskom by som pánovi Šutajovi Eštokovi vyčítal ako prvý. Ako je to možné? Ale ono je možné aj, aj to, že aj tento človek má status oznamovateľa, oznamovateľa protispoločenskej činnosti a de facto ho ani neni možné postaviť mimo služby. Ďakujem.
Krúpa, Juraj, poslanec NR SR (2024-01-08):
Ďakujem veľmi pekne, pán predsedajúci. Ja ďakujem aj kolegom za ich reakcie, ktoré počas toho, celej tejto diskusie, ktoré, ktorú tu vedieme, vlastne dokazujú to, že tento zákon je vyslovene účelový. Je zameraný vyslovene pre úzku skupinu ľudí, zatiaľ čo v podstate bude vytvárať nebezpečnejšie prostredie pre bežných ľudí. Keď sa budeme baviť o tom, že kam budú prideľované tie spisy a tak ďalej, ja som vychádzal práve z vyjadrení generálneho prokurátora, a čo ma zarazilo, že nikto z tejto vládnej garnitúry si nedovolí kritizovať generálneho prokurátora, že ponechá tie spisy pridelené tým špeciálnym prokurátorom, ktorí sa potom zaradia pod tú Generálnu prokuratúru, keď bude tento paškvil schválený. Možnože sa to potom zase prerozdelí ináč, ja neviem, každopádne to len dokazuje ďalšie, ďalší dôkaz toho, že to je účelové. Celý tento návrh zákona ale dokazuje ďalšiu vec, a to je to, že tejto vládnej garnitúre naozaj nejde o Slovensko aleže vôbec. Oni si totižto neuvedomujú jednu vec, a to si dovolím upozorni, a každá minca má dve strany, a to je to, že pokiaľ sa situácia bude vyvíjať tak, že ľudia, ktorí budú páchať trestné činy, a bude to tá minimálna škoda, teda od tých 35-tisíc, tak si treba uvedomiť, že aká je sociálna situácia na Slovensku, aký to bude mať dopad na ľudí a ako sa budú, ako sa budú k tomu ľudia stavať. Táto koalícia si kope vlastný hrob. Už raz ju korupcia poslala od moci a predpokladám a som presvedčený, že toto sa stane znova schválením tohto zákona a postupným vývojom... (Prerušenie vystúpenia časomerom.)
Gál, Gábor, poslanec NR SR (2013-03-14):
Ďakujem za slovo, pani podpredsedníčka. Pán poslanec Bagačka, netvárte sa, že ten pozmeňovák označovaný vaším menom je z vášho pera. Nie je to tak, samozrejme. Každý to vie. Ste povedali, že kedy sa má vylepšovať zákon, ak nie medzi prvým a druhým čítaním. No a priori má prísť do Národnej rady dobrý zákon, povedzme, v takom stave, ako bude ten zákon s tými zmenami, ktoré obsahuje spoločná správa. To by bol veľmi dobrý návrh, veľmi dobrý materiál, základný materiál k tomu, aby sme vedeli o niečom rokovať. No, viete, podávať pozmeňujúce návrhy k pozmeňujúcim návrhom sa nedá. Čiže terajší stav je taký, že určité zmeny, ktoré by ešte vylepšili ten zákon, sa nedajú dať, môžeme ich podať len k tomu základnému textu. Na moje prekvapenie všetky moje výhrady z prvého čítania boli zapracované do vaším menom označovaného pozmeňujúceho návrhu. Kvôli tomu ani nevystupujem. Ale tieto moje výhrady boli známe už na jeseň. Nie jednu tlačovku sme k tomu spravili. Čiže mohli sme predísť tomuto marazmu. Ešte je stále čas, ešte je stále možnosť, aby sme celý zákon vrátili do výborov, aby sme to prečesali. A môžeme sa dopracovať aj k takej forme, že by sme za to aj my, opozícia, mohli zahlasovať. Táto možnosť stále tu je. Takže využite to.
Grendel, Gábor, podpredseda NR SR (2020-09-23):
Pán poslanec Pročko.
Bagačka, Michal, poslanec NR SR (2015-06-18):
Pán kolega, ja beriem to vaše vystúpenie skôr ako takú povinnú jazdu, aj keď nie nejako extra vydarenú. Beriem to tak skôr, že zrazu ste strašne úzkostlivý, čo sa týka skráteného konania, ale spomeňte si, koľko aj vy ste mali skrátených konaní v predchádzajúcom období. Určite ich nájdeme množstvo. A čo sa týka hlavne toho, ako berieme národohospodárske škody, no podľa mňa každé jedno nevytvorené miesto pracovné, ktoré môžeme vytvoriť, to je veľká škoda. A čím viac ich bude, tak bude to, samozrejme, tým lepšie. Aj ja by som, samozrejme, privítal to, aby takáto investícia prišla na stredné Slovensko, no určite všetkými desiatimi, ale hádam mi nechcete povedať to, veľmi dobre viete, ako sa s firmami jedná, čo všetko si môžete voči nim dovoliť, tak, to hádam ste nemysleli vážne v tom vašom vstúpení. Takže takisto čo len jedno pracovné miesto sa vytvorí, oplatí sa prijať takúto normu. A ja ju podporím. Ďakujem.
Galko, Ľubomír, poslanec NR SR (2014-12-09):
Ďakujem pekne. Vážený pán predsedajúci, vážené kolegyne, kolegovia, predložený návrh ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov predkladáme na rokovanie Národnej rady Slovenskej republiky šiesti poslanci za stranu Sloboda a Solidarita. Cieľom navrhovanej úpravy je zamedziť kumulácii exekutívnych funkcií v samospráve, to znamená predseda vyššieho územného celku a starosta obce alebo primátor mesta, starosta mestskej časti a ich zástupcovia, resp. námestníci, ako aj štatutárnych funkcií vo verejnoprávnych inštitúciách s mandátom poslanca Národnej rady Slovenskej republiky. Uvedená kumulácia funkcií otvára možnosť získavania neodôvodnených výhod pre riadený subjekt, obec, mesto, vyšší územný celok a verejnoprávna inštitúcia a takýto stav stavia poslancov Národnej rady Slovenskej republiky do permanentného konfliktu záujmov pri rôznych hlasovaniach, najmä pri štátnom rozpočte a daniach, alebo napríklad aj pri hlasovaniach o zákonoch upravujúcich príslušné verejnoprávne inštitúcie, kde výhoda v prospech konkrétnej obce alebo mesta, vyššieho územného celku alebo verejnoprávnej inštitúcie môže ísť na úkor iných subjektov, alebo spoločnosti ako celku. Schválením predloženého návrhu sa uvedený konflikt záujmov eliminuje, alebo aspoň zníži. Sme si vedomí toho, že v prvom čítaní už bol schválený mäkší variant a povedzme si otvorene pre závistlivú časť verejnosti príťažlivejší model založený na princípe viacero funkcií – len jeden plný plat. Tento model však ako predkladatelia odmietame, pretože tým len zakonzervujeme súčasný stav, pri ktorom vždy existuje riziko, že za volebným úspechom daného politického subjektu bude okrem iného aj prepojenosť záujmov v procese rozhodovania na celoštátnej a regionálnej alebo komunálnej úrovni, na ktorom sú hmotne zainteresované tisícky ľudí. Samotný plat toho-ktorého funkcionára je preto na mocenskej šachovnici zanedbateľný a títo funkcionári nemajú problém sa ho zriecť a poberať len minimálnu mzdu a pred verejnosťou to prezentovať ako nezištné obetovanie sa. Navyše si myslíme, že funkcia poslanca Národnej rady Slovenskej republiky je full time a exekutívna funkcia v samospráve alebo aj v štatutárnej funkcii verejnoprávnej inštitúcie je tak isto full time. A dva full time sa jednoducho stíhať pri požadovanej kvalite nedajú. Ďalší argument je to, že ľudia si za odvedenú prácu jednoducho zaslúžia svoju mzdu, majú dostať peniaze, pokiaľ pracujú a ak dokáže niekto plnohodnotne a chce niekto plnohodnotne pracovať 12 hodín, tak nech robí 12 hodín ako poslanec Národnej rady Slovenskej republiky, alebo nech robí 12 hodín ako starosta alebo ako primátor. Návrh ústavného zákona je v súlade s inými ustanoveniami Ústavy Slovenskej republiky, inými ústavnými zákonmi a zákonmi, ako aj s medzinárodnými zmluvami a inými medzinárodnými dokumentmi, ktorými je Slovenská republika viazaná, aj s právom Európskej únie. Preto očakávame a uchádzame sa o podporu tohto návrhu tak, aby obidva návrhy, aj vládny, aj náš poslanecký, mohli v druhom čítaní spolu súťažiť. Ďakujem pekne, skončil som.
Laššáková, Jana, podpredsedníčka NR SR (2014-01-29):
Nech sa páči, pán poslanec Petro.
Žiga, Peter, podpredseda NR SR (2024-09-11):
Prosím, prezentujme sa a hlasujme. (Hlasovanie.) 143 prítomných, 78 za, 64 proti, 1 sa zdržal. Konštatujem, že sme schválili navrhované uznesenie . Pristúpime k hlasovaniu o návrhu na voľbu poslanca za člena výboru. Dávam hlasovať o návrhu uznesenia, ako ho máte v tlači 466, teda aby Národná rada zvolila poslanca Lukáša Bužu za člena výboru na preskúmavanie rozhodnutí Národného bezpečnostného úradu. (Hlasovanie o návrhu na voľbu poslanca Národnej rady Slovenskej republiky za člena výboru Národnej rady Slovenskej republiky , tlač 466.) Prosím, prezentujme sa a hlasujme. (Hlasovanie.) 143 prítomných, 143 za. Konštatujem, že sme schválili navrhované uznesenie . Nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 73/1998 o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže a Železničnej polície, ktoré máme uvedené ako tlač 458. Dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Michalovi Bartekovi, aby hlasovanie uviedol. Nech sa páči, pán poslanec. (Hlasovanie v prvom čítaní o vládnom návrhu zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a ktorým sa dopĺňa zákon č. 35/2019 Z. z. o finančnej správe a o zmene a doplnení niektorých zákonov v znení neskorších predpisov , tlač 458.)
Kolesík, Andrej, poslanec NR SR (2015-09-25):
Ďakujem, pán predsedajúci, nič sa nestalo. V zásade súhlasím s vašou faktickou poznámkou na vystúpenie pána poslanca Radošovského, ktoré som počúval, ale myslím si, že je podstatné alebo že by sme si mali osviežiť pamäť, pán poslanec Radošovský. Vy dobre viete, že výberové konanie na pozíciu predsedu Úradu pre verejné obstarávanie vyhlásila ešte vláda Ivety Radičovej. A táto vláda rešpektovala tých, ktorí sa doňho prihlásili, a vybrala terajšiu predsedníčku Úradu pre verejné obstarávanie pani Zitu Táborskú. Snáď nechcete tvrdiť, že Zita Táborská je nominantkou tejto vlády na čele Úradu pre verejné obstarávanie. Na toto ste akosi pozabudli. Ja viem, že v KDH drieme hnev, lebo si myslelo, že doobsadí stoličku na čele predsedu Úradu pre verejné obstarávanie. Ale opakujem. Vyhlásenie výberového konania sa uskutočnilo, páni kolegovia, ešte za čias vlády Ivety Radičovej. (Reakcia z pléna.) Vyhlásenie výberového konania bolo za vlády Ivety Radičovej. Viem, že sa to zle počúva, pán kolega Přidal, ale je to tak jednoducho. A úrad bol neobsadený od apríla 2011, myslím, do mája 2012, ak si dobre pamätám. A ktože bol vtedy pri moci? Nebola to vláda zlepenca, ktorého ste boli súčasťou, aj vaše hnutie, pán poslanec Radošovský?
Sulík, Richard, poslanec NR SR (2023-03-14):
Dobre. Takže, pani poslankyňa, chcem vám teda povedať, že bola urobená úplne jasná dohoda. Vtedy neboli argumenty a dohodu robil pán Vetrák, predseda klubu OĽANO, čiže berem, že konal v rámci svojich kompetencií. Vtedy neboli reči, že no, ale toto – lebo vtedy sa to malo urobiť – nie, my nesúhlasíme, lebo nemocnice nie sú pripravené, neviem čo. Vtedy sa povedalo áno, dohoda platí. Vy nám podporte osemmiliardovú dieru v rozpočte a my vám tunak dáme dva milióny na toto opatrenie, čo teda mimochodom, neviem, kto to tu povedal, že nie sú na to peniaze. Nie je to pravda, peniaze sú na to vyčlenené. Čiže ešte raz hovorím, bola úplne jasná urobená dohoda. A teraz sa ukáže, kto si svoje slovo cení a kto bude hľadať spôsoby, ako tú dohodu porušiť. Ďakujem pekne.
Číž, Miroslav, podpredseda NR SR (2015-02-10):
Pán poslanec Huba.
P. Farkas, poslanec: (2001-11-09):
J. Migaš, predseda NR SR: Panie poslankyne, dám slovo pánu poslancovi Bartošovi, aby to upresnil, aby sme presne vedeli, o čom máme hlasovať. Pán poslanec Bartoš, nech sa páči. S. Bartoš, poslanec: Prvé dve časti z tohto môjho návrhu sťahujem a prosím, aby sa hlasovalo len o tretej časti. J. Migaš, predseda NR SR: Čiže hlasuje sa len o tretej časti, tie predošlé dva stiahol pán poslanec. Hlasujeme o časti 3 jeho pozmeňujúceho návrhu. Hlasujeme. Hlasujeme. Hlasujeme o pozmeňujúcom návrhu pána poslanca Bartoša časť tretia, prvé dve stiahol. Hlasujeme. (Hlasovanie.) Prítomných je 110 poslancov, za 107, proti nikto, zdržali sa 2, nehlasoval 1. Tento návrh sme schválili. Ďalší. Nech sa páči, pán spravodajca, ďalší.
Zmajkovičová, Renáta, podpredsedníčka NR SR (2014-03-21):
S faktickými poznámkami osem poslancov. Osem poslancov. Uzatváram možnosť prihlásiť sa. Kým dám pani poslankyni Hufkovej možnosť, chcem povedať, kolegyniam a kolegom oznámiť, že o 11.00 hod. nebudeme hlasovať, pretože nemáme o čom hlasovať. Nech sa páči, pani poslankyňa Hufková.
Grendel, Gábor, podpredseda NR SR (2021-06-29):
Dve faktické poznámky na vystúpenie pána poslanca Tomáša. Ako prvý pán poslanec Eduard Kočiš.
Glváč, Martin, podpredseda NR SR (2019-04-05):
Pán poslanec Laurenčík.
Hrušovský, Pavol, predseda NR SR (2011-12-01):
Páni poslanci Zelník, Ondruš a pani Vaľová sa prihlásili s faktickými poznámkami na vystúpenie pána poslanca Blanára. Nech sa páči, pán poslanec Zelník.
Laššáková, Jana, podpredsedníčka NR SR (2015-12-01):
Na vystúpenie pána poslanca majú faktické poznámky páni poslanci Lipšic a Krajcer. Končím možnosť prihlásiť sa s faktickými poznámkami. Nech sa páči, pán poslanec Lipšic.
Gašpar, Tibor, podpredseda NR SR (2024-09-11):
Ďakujem, pán poslanec. Vyhlasujem týmto rozpravu za skončenú. Chce k rozprave zaujať stanovisko navrhovateľ? Vidím, že áno. Nech sa páči, máte slovo.
P. Paška, predseda NR SR: (2007-06-20):
(Hlasovanie.) 139 prítomných, 66 za, 39 proti, 34 sa zdržalo. Konštatujem, že pozmeňujúci návrh pána poslanca Slafkovského sme neodsúhlasili. Ďalej.
Valocký, Jozef, poslanec NR SR (2014-06-24):
Pán predseda, keďže sme odhlasovali pripomienku pána prezidenta, sme v treťom čítaní, prosím, otvorte rozpravu.
M. Číž, podpredseda NR SR: (2008-11-27):
Vážené kolegyne, kolegovia, musím vám oznámiť, že čas určený na hodinu otázok uplynul, preto končím tento bod programu. Vzhľadom na známe potrebné kroky pri prepnutí technického zariadenia, vyhlasujem 5-minútovú prestávku. Po 5 minútach budeme pokračovať v rokovaní o štátnom rozpočte. (Technická prestávka.) (Po prestávke.)
Érsek, Árpád, minister dopravy a výstavy SR (2018-10-16):
Ďakujem. ... dopĺňa sa zákon č. 56/2012 Z. z. o cestnej doprave v znení neskorších predpisov, ktorým sa menia a dopĺňajú niektoré zákony. Vláda Slovenskej republiky prerokovala návrh zákona dňa 26. septembra 2018 a prijala ho uznesením č. 439/2018. V súčasnosti je na prevádzkovanie taxislužby potrebná koncesia a zároveň je potrebné plniť podmienky na prevádzkovanie taxislužby ustanovené v zákone č. 56/2012 Z. z. o cestnej doprave v znenia, v znení neskorších predpisov. Rámec podmienok, ktoré je potrebné plniť na prevádzkovanie taxislužby, bol stanovený v roku 2012. Aplikačná prax od roku 2012 však ukázala, že niektoré podmienky je vhodné revidovať aj v súvislosti s úpravou moderných foriem podnikania v oblasti kolaboratívnej ekonomiky a zároveň je potrebné zefektívniť a inovovať kontrolný mechanizmus pri nelegálnom prevádzkovaní taxislužby. Cieľom predloženého návrhu zákona je revidovať a zjednodušiť podmienky podnikania v taxislužbe, podporiť nové trendy v oblasti kolaboratívnej ekonomiky a využívanie digitálnych platforiem pri podnikaní v oblasti prepravy osôb, zlepšiť kontrolné mechanizmy, ktoré budú smerovať k zvýšeniu efektívnosti kontrol, aby sa do väčšej miery zamedzilo nelegálnemu podnikaniu v taxislužbe. Návrh zákona je v súlade s Ústavou Slovenskej republiky, ústavnými zákonmi Slovenskej republiky a nálezmi Ústavného súdu Slovenskej republiky, platným právnym poriadkom Slovenskej republiky, medzinárodnými zmluvnými a inými medzinárodnými dokumentmi, ktorými je Slovenská republika viazaná, ako aj s právom Európskej únie. Vplyv na rozpočet verejnej správy, na podnikateľské prostredie, na informatizáciu spoločnosti, na sociálne prostredie a na životné prostredie sú uvedené v doložke vybraných vplyvov. Dovoľujem si vás požiadať o podporu pri prerokovaní predloženého vládneho návrhu zákona a jeho schválenie v prvom čítaní. Ďakujem, skončil som.
Kollár, Boris, predseda NR SR (2022-03-15):
Vyhlasujem rozpravu za skončenú. Chce sa, chce sa k rozprave... zaujať stanovisko navrhovateľ? Nech sa páči.
Grendel, Gábor, podpredseda NR SR (2022-05-19):
Ďakujem, pán predseda vlády. Prosím, aby ste v limite 15 minút odpovedali na otázky adresované predsedovi vlády. Prvá otázka by mala byť od pána poslanca Štefana Kuffu, ktorého však nevidím v rokovacej sále, takže v zmysle rokovacieho poriadku sa na jeho otázku neodpovedá. Takisto aj druhá otázka je od pána poslanca Štefana Kuffu, takže sa na ňu neodpovedá. Tretiu otázku položil pán poslanec Martin Čepček a znie: „Vážený pán premiér, v sobotu 7. mája odborári, Jednota dôchodcov a Asociácia slovenských kúpeľov opäť protestovali proti znižovaniu životnej úrovne. Hrozia generálnym štrajkom. Aká je reakcia vlády?“
Kaník, Ľudovít, poslanec NR SR (2014-01-30):
No ja začnem tak pekne, ako začal pán predseda Paška. Chcel by som oceniť SMER za to, že nabral odvahu a pustil túto schôdzu, že prebehla, aj keď, samozrejme, prebehla len preto, lebo ju chcel využiť na svoj dobrý marketing. A celý čas od vystúpenia ministra vnútra až po záverečnú tuto reč pána predsedu Pašku to bolo len čistý marketing včítane toho navrhnutého uznesenia, prekrútenia. Ale hneď to využijem, že tak ako povedal pán predseda Paška, už sú ďalšie dve schôdze na stole, tak dúfam, že aj tie prebehnú, že nepustíte do gatí, páni poslanci zo strany SMER, že nezaleziete do diery, aj keď sa bude debatovať o tom, kto si rozdelil 46 miliónov z emisií, a že národu poviete, kde sa tie peniaze podeli a na koho účty išli, lebo vy tie informácie máte od Švajčiarov. A dúfam, že vtedy budete takí hrdinovia, ako ste dnes pri prekrúcaní témy tejto schôdze, ktorá sa práve končí. A to, čo je nesporne vidieť, je prudko rastúca nervozita. Sme v kampani pred prezidentskými voľbami a je vidieť, s akou nervozitou na čokoľvek, čo by mohlo hodiť tieň na SMER, teda na vášho kandidáta pána Fica, sa prudko a agresívne reaguje, ako to práve predviedol pán predseda Paška. Čiže vidno, že máte obavy, máte strach a že všetko je ovplyvnené týmito prezidentskými voľbami. Nuž a len chcem pripomenúť pánu Paškovi, že pani Dubovcová nemohla odmietnuť ponuku byť v Bystrici, pretože ona o tom nerozhoduje, keďže zákon ukladá alebo hovorí, kde je sídlo ombudsmana, čiže treba zmeniť zákon, aj ja som za Banskú Bystricu, vrele to podporím, ale príďte s tým návrhom sem a ja budem hlasovať za návrh.
Danko, Andrej, predseda NR SR (2018-05-24):
Pán poslanec Pčolinský. Pripraví sa pani poslankyňa Zemanová.
Krajniak, Milan, poslanec NR SR (2016-05-19):
Len som chcel doplniť, že, áno, aspoň za nás my nespochybňujeme výsledok hlasovania a to, že voľba prebehla v poriadku, spochybňovali sme procedúru, do budúcnosti sme to vyriešili technicky.
Glváč, Martin, podpredseda NR SR (2016-09-06):
Ďakujem veľmi pekne. Chce sa vyjadriť k rozprave spravodajca? Nie je tomu tak. Prerušujem rokovanie o tomto bode programu. Teraz nasleduje prvé čítanie o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa mení zákon č. 331/2011 Z. z., ktorým sa mení a dopĺňa zákon č. 563/2009 Z. z. o správe daní a o zmene a doplnení niektorých zákonov a ktorým sa menia a dopĺňajú niektoré zákony v znení neskorších predpisov . Vládny návrh zákona je pod tlačou 183, návrh na jeho pridelenie na prerokovanie výborov je v rozhodnutí č. 184. Prosím ministra financií Petra Kažimíra, aby vládny návrh zákona uviedol. Nech sa páči.
K. Sárközy, poslankyňa: (2008-06-19):
Ale celkom s vami nesúhlasím, čo sa týka Vojenskej leteckej nemocnice v Košiciach, pretože práve táto nemocnica je bezstratová. V minulom roku vygenerovala spoločnosť pridanú hodnotu v objeme 86 miliónov, teda zisk a práve táto nemocnica ako jediná na Slovensku má licenciu o vyškolení odborníkov na poskytovanie zdravotníckych služieb v tzv. leteckej medicíne na certifikát oprávňujúci robiť tieto výkony, dokonca aj pre potreby armád NATO. Takže odovzdávanie akcií, čo sa týka ministerstva obrany ministerstvu zdravotníctva, práve tu mi to trošičku prekáža. A druhá vec, je to lukratívna budova v centre Košíc. Podľa mojich vedomostí v posledných troch rokoch tam išlo, tuším, 113 miliónov na vybavenie tohto objektu. Takže by som chcela počuť odpoveď, prečo práve pri tejto nemocnici, keď je bezstratová a je dobudovaná za posledné roky, prečo práve tu odovzdávalo ministerstvo akcie ministerstvu zdravotníctva. Ďakujem. A či liečba tých príslušníkov ozbrojených síl bude aj v budúcnosti zabezpečená? Ďakujem pekne.
Laurenčík, Milan, podpredseda NR SR (2021-05-10):
Chce sa vyjadriť v rozprave pán spoločný spravodajca? Nech sa páči.
Laššáková, Jana, podpredsedníčka NR SR (2014-12-04):
Pani poslankyne, páni poslanci, pokračujeme v rokovaní siedmeho dňa 44. schôdze Národnej rady Slovenskej republiky v prerušenom prvom čítaní o vládnom návrhu zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti, tlač 1288. Pán minister zdravotníctva Viliam Čislák už zaujal miesto určené pre navrhovateľov a dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Ladislavovi Andreánskemu. Nech sa páči, pán spravodajca, máte slovo. (Pokračovanie v prerušenom rokovaní o vládnom návrhu zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a ktorým sa menia a dopĺňajú niektoré zákony , tlač 1288.)
Fecko, Martin, poslanec NR SR (2013-02-06):
Ďakujem pekne. Pán kolega, áno, pán Kuffa, ako si povedal, že malo by to byť zmysluplné. Ja sa len čudujem, ako je možné, že sa pri prvom schválení tohto zákona obmedzilo územie, kde sa budú môcť tie práce vykonávať. Veď to je nonsens. Je iná práca, keď robím v intraviláne alebo extraviláne? Veď tej práce je kvantum, takže potom ja nechápem, ja som to počul, lebo ja som nebol v týchto veciach nejako zbehlý, tak ja som neveril vlastným očiam, že niekto vie rozlíšiť prácu aktivačnú, ktorá sa robí v obci a mimo obce. Veď to je normálna práca ako každá iná. To znamená, prečo by nemohli robiť súkromne hospodáriaci roľníci takéto aktivačné práce? Prečo by v lesoch nemohli, na vodných tokoch, ako kolega spomínal? Takže, vážení, ja neviem, prečo sa to rozdelilo. Myslím si, že tej práce iba pre prácu, tak myslím si, že nie, myslím si, že máme inej tam dosť. Obce, samosprávy, resp. VÚC-ky, resp. iní užívatelia, myslím, že musia vedieť, čo potrebujú, akú prácu vykonať a pokiaľ tam tie ľudské ruky prídu, tak myslím, že zmysluplne ich využijú. Ďakujem pekne.
Zemanová, Anna, poslankyňa NR SR (2019-11-29):
Áno? Ďakujem pekne. Dôsledkom, veľký problém je starnutie majetku vodných stavieb. Sú to niekoľkomiliónové podmienené výdavky na uchovanie bezpečnosti vodných stavieb, ktoré súvisia so starnutím. Tento materiál bol predložený vo vláde, avšak bol stiahnutý, pretože vláda sa nevedela chlapsky postaviť voči tomuto, tomuto problému, avšak je to veľké riziko, ktoré nám hrozí. A úplne na záver rozpočet Environmentálneho fondu, ktorý, ktorý do roku 2021 predpokladá celkový prebytok na úrovni 1 mld. eur a v roku 2021 1,3 mld. Hospodárenie európsk..., Environmentálneho fondu je, naozaj si zaslúži lepšiu pozornosť a nielen, nielen vlády, ale, opakovane hovorím, aj výboru pre pôdohospodárstvo a životné prostredie, pretože tieto prostriedky by mali byť vynakladané pre životné, pre ľudí a pre zabezpečenie ochrany životného prostredia a zmiernenie dopadov klímy na obyvateľov a na našu krajinu. Ďakujem pekne. A ešte teraz na záver prečítam pozmeňovací návrh. Pozmeňujúci návrh poslankyne Anny Zemanovej k vládnemu návrhu zákona o štátnom rozpočte na rok 2020. Vládny návrh zákona o štátnom rozpočte na rok 2020 sa mení takto: § 7 sa vypúšťa. Nasledujúci paragraf sa primerane prečísluje. Ďakujem pekne za pozornosť aj za trpezlivosť tých, dve minútky.
V. Veteška, podpredseda NR SR: (2004-03-05):
B. Hanzel, poslanec: Ďakujem pekne, pán predsedajúci. Chcem len povedať, že sme si vypočuli, myslím si, veľmi zaujímavú a zrozumiteľnú prednášku od pána kolegu Mikuša. Tu by som hneď sa spýtal, keď pán Přidal sa pýtal pána Fica, alebo hovoril, že vie, kto mu to napísal, tak by som sa chcel spýtať, či vie kto napísal túto prednášku aj pánovi Mikušovi, lebo podľa mňa tam nebolo napísané skoro nič a hovoril to naozaj erudovane, „sfleku“ a rozumel tomu zrejme tak ako nikto z nás v tejto snemovni. Pokiaľ tu niekto rozumie viac tomu, tak si ho vážim, ale mám taký dojem, že nie. Chcel by som sa pridať k tomu, čo hovoril na záver pán Mikuš, a to bolo, že mali by sme naozaj podporiť otvorenie odbornej, nadstraníckej diskusie, aby sme naozaj nepáchali škody pre našu mladú republiku. Ďakujem.
Laurenčík, Milan, podpredseda NR SR (2020-12-03):
Ďakujem. Na vaše vystúpenie evidujem šesť faktických poznámok, posledný pán poslanec Ondrej Dostál. Nech sa páči pán Tomáš Lehotský.
B. Bugár, podpredseda NR SR: (2004-06-29):
Preto vyhlasujem rozpravu za skončenú. Pán minister, chcete sa vyjadriť? Nie. Ďakujem pekne. Pán spravodajca, chcete sa vyjadriť? Nie. Prerušujem  rokovanie o tomto bode programu. Nasleduje správa o stave využívania predvstupových fondov a príprave na využívanie štrukturálnych fondov v Slovenskej republike na program revitalizácie kultúrnych pamiatok a rozvoj turizmu a o stave a problémoch, ktoré v týchto oblastiach zaznamenáva Ministerstvo kultúry Slovenskej republiky a Ministerstvo hospodárstva Slovenskej republiky ako kompetentné orgány štátnej správy (tlač 700). Spoločnú správu výborov máte v tlači 700a. Správu uvedie minister kultúry Slovenskej republiky Rudolf Chmel. Nech sa páči.
Žitňanská, Lucia, poslankyňa NR SR (2015-02-18):
Ďakujem veľmi pekne. Ja snáď nadviažem najmä na tú pasáž, na tú tému mimoriadneho dovolania, lebo naozaj keď námestník generálneho prokurátora vyhovie podnetu na podanie mimoriadneho dovolania, kde zastupuje jeho manželka, a nie je to jediný prípad, kedy toto duo dobre zafungovalo, tak to o niečom svedčí a platí, že najčistejšie nečisté peniaze sú tie, ktoré sú priklepnuté právoplatným rozhodnutím súdu. A pokiaľ toto sa nezmení, tak aj takéto prípady budeme mať na stole opakovane a ministrov, ktorí s tým nebudú mať nejaký vnútorný problém, budeme odvolávať opakovane. Na margo toho môžem len dodať, že budeme rokovať o nových občianskych súdnych kódexoch. To mimoriadne dovolanie sa tam vrátilo alebo to dovolanie generálneho prokurátora sa tam nanovo do tých kódexov vrátilo až na vláde. Bohvie prečo?
Grendel, Gábor, podpredseda NR SR (2020-07-07):
Vážené panie poslankyne, vážení páni poslanci, ideme teda ešte raz hlasovať o návrhu uznesenia predsedníčky mandátového a imunitného výboru. Prezentujme sa a hlasujme. (Hlasovanie.) Prítomných 88 poslancov, za 87, proti nikto, nezdržal sa nikto, nehlasoval 1 poslanec. Konštatujem, že sme schválili uznesenie o nastúpení náhradníčok. Poprosím teraz pani Miriam Šutekovú a pani Andreu Letanovskú, aby sa dostavili do rokovacej sály, pristúpime k sľubu poslancov . (Príchod poslankýň do rokovacej sály.) Prosím náhradníčky, ako som ich uviedol, aby postupne predstúpili pred rečnícke miesto a zložili Ústavou Slovenskej republiky predpísaný sľub. Chcem pripomenúť, že poslanec skladá sľub tak, že po verejnom prečítaní textu sľubu položí pravú ruku na Ústavu Slovenskej republiky, povie slovo „sľubujem“ a podá ruku predsedovi Národnej rady. Poslanec svojím podpisom potvrdí zloženie sľubu. Takže ešte raz, bude to v poradí pani Šuteková a potom pani Letanovská.
Bugár, Béla, podpredseda NR SR (2018-02-07):
Pán poslanec súhlasí. Nech sa páči, druhý bod.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 136 poslancov, za 90, proti 9, zdržalo sa 35, nehlasovali 2. Konštatujem, že sme v treťom čítaní . Otváram rozpravu v rámci tretieho čítania. Hlási sa niekto? Nikto? Vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spravodajca, prosím, uveďte odporúčanie gestorského výboru.
Stredák, Anton, poslanec NR SR (2024-02-15):
Teraz, pán predseda, dajte, prosím, hlasovať o návrhu vlády na voľbu siedmich členov Rady Slovenského pozemkového fondu a to: Mateja Šimáška, Petra Švidera, Jozefa Gajdoša, Stanislava Haramiu, Roberta Sedláka, Martina Lukačoviča a Martina Červenku verejným hlasovaním spoločne, a to od nasledujúceho dňa po zvolení.
Kotleba, Marian, poslanec NR SR (2020-12-04):
Pán minister, vy na rozdiel od mnohých iných súčiastok vo vašej koalícii, s vami sa dá aj diskutovať, aj normálne, vecne, racionálne argumentovať. A ja s vami súhlasím v tom, čo ste hovorili o nezodpovednom hospodárení minulých vlád, však to sa nemusíme prieť, mali sme na to podobný, veľmi podobný pohľad. Ale s čím nemôžem súhlasiť, je to, že ste povedali, že tu namiesto nejakých faktov sa bavíme o emóciách. Ale nie je to tak celkom, nie všetci sa bavia o emóciách, lebo nám vadia tie čísla, tie fakty. A čísla nám vadia, pretože v percentách keď to si tu vyčísľujete a sa rozprávate, tak v percentách to možno ešte ako-tak vychádza, ale v tých absolútnych číslach je to proste katastrofa. Vieme veľmi dobre, že ten celkový dlh vždy narastal, v absolútnych číslach vždy narastal a to relatívne zadlžovanie k pomeru HDP je v podstate pre ľudí absolútne nezaujímavé. A ďalšia vec, čo ma zaujala vo vašom vystúpení, tá vecná konštatácia o tom, že koľko tých kadejakých záväzkov alebo zmluvných vzťahov, s ktorými nesúhlasíte, ste museli prebrať a musíte ich plniť. Ale v tomto ja nemôžem súhlasiť, pretože keď raz poviete, že tie stíhačky nepotrebujeme, tak aj za cenu nejakej menšej hospodárskej škody súvisiacej s odstúpením od zmluvy to proste zrušiť môžeme. To isté, tak veď keď krútite hlavou, tak to vysvetlite, ale to isté napríklad tie IT zmluvy, ktoré ste spomínali. Ja si to viem presne predstaviť, ako to funguje, že ako to asi spravili, čiže, čiže ak to je proste hlúposť a nepotrebujeme, tak to treba zrušiť a nie ich plniť len preto, že sú podpísané, a dáme tam 200 mil. eur. Ja keď som nastúpil do Banskobystrického kraja, my sme zrušili všetky zmluvy, ktoré boli zbytočné, ktoré boli evidentne úplne vatové, a bez ohľadu na to, či sa nám niekto vyhrážal nejakými súdnymi spormi alebo čo. A keď sa k tomuto nikdy neodhodláme, tak to, čo hovoríte, môže byť všetko pravda, ja nehovorím, že nehovoríte pravdu, ale ak nemáte odvahu zaťať... (Prerušenie vystúpenia časomerom.)
Paška, Pavol, predseda NR SR (2013-05-28):
Prerušujem rokovanie, budeme pokračovať 14.00. Chcem vás len upozorniť, poprosím aj pána predsedu rady, na druhú máme schválený iný bod programu, je to návrh, ktorý predkladajú páni poslanci z MOST-u – HÍD. Takže po tom, ako prerokujeme, budeme pokračovať v rokovaní o vašej správe. Pán spravodajca tak isto. Ďakujem. (Prerušenie rokovania o 12.03 hodine.)
Jurinová, Erika, podpredsedníčka NR SR (2015-07-01):
Pán poslanec Hraško.
Jurinová, Erika, podpredsedníčka NR SR (2013-09-04):
Pán poslanec Kadúc.
Fronc, Martin, poslanec NR SR (2016-02-11):
Ďakujem pekne. Krátko sa vyjadrím. Ja by som chcel podčiarknuť tú myšlienku, pre zodpovedných politikov je dôležité, aby v istých okamihoch sa dokázali na niektorých veciach dohodnúť bez ohľadu na to, že vždy bude existovať politický zápas a šarvátky, ale to je súčasť politického života, ale sú okamihy, keď sa treba nad ne povzniesť. A myslím, že čo sa týka vzdelávania v tejto chvíli, je potrebné, aby sme to dokázali. A takisto ja celú svoju politickú kariéru tu som plédoval a budem plédovať, pokiaľ to môžem robiť, aby sme prijali, nazvem to, zahraničnopolitickú doktrínu, ktorá by mala byť záujmom celého národa vo vzťahu k iným. A myslím, že je tam priestor takisto nájsť dohodu odľava doprava. Ďakujem.
P. Hrušovský, predseda NR SR: (2005-05-20):
K. Mitrík, poslanec: Vážený pán predseda, vážený pán minister, kolegyne, kolegovia, dovoľte, aby som predniesol krátky pozmeňujúci návrh k uvedenej novele zákona č. 315/1996 Z. z. o premávke na pozemných komunikáciách v znení neskorších predpisov a o zmene a doplnení niektorých zákonov. K tejto problematike som už vystúpil aj v prvom čítaní a vtedy som pripomínal, že podám pozmeňujúci návrh. Navrhujem teda v čl. III vypustiť celý text. Odôvodnenie. V súčasnej platnej právnej norme majú príslušníci obecných polícií právomoc objasňovať všetky priestupky proti bezpečnosti a plynulosti v cestnej premávke spáchané neuposlúchnutím zákazu, ktorý vyplýva z miestnej úpravy cestnej premávky vykonanej dopravnými značkami. V prípade prijatia navrhovaného znenia novely zostáva príslušníkom obecných polícií sa len prizerať na niektoré priestupky na úseku dopravy, príp. oznamovať zistené priestupky dopravným inšpektorátom. Z uvedeného vyplýva, že v prípade nevypustenia čl. III citovaného zákona sa výrazne obmedzia právomoci mestských a obecných polícií týkajúce sa prešetrovania a objasňovania dopravných priestupkov.
Kéry, Marián, poslanec NR SR (2018-11-28):
Ďakujem za slovo. Pán predseda, panie poslankyne, páni poslanci, dovoľte, aby som z pozície spravodajcu zopár slovami zhodnotil nedávno skončenú pomerne obsiahlu rozpravu k tomuto dokumentu. V rozprave k predmetnej tlači vystúpilo 23 poslancov a poslankýň, 11 poslanci v písomnej rozprave, 12 poslanci v ústnej rozprave a pozmeňujúce a doplňujúce návrhy predložili poslanci Klus, Kéry a Uhrík. Čo sa týka pozmeňujúceho návrhu pána poslanca Klusa, som veľmi rád, že v tom druhom vystúpení mierne doplnil, tá korekcia bola mierna, ale veľmi výraznou mierou a, samozrejme, pozitívne to zmenilo celkový význam, pretože konštatovali, že „ekonomicky motivovaná nelegálna migrácia podporuje riešenia jej príčin v krajinách pôvodu,“ asi nedáva zmysel, oveľa lepšie, na mieste, že „Slovenská republika podporuje riešenia jej príčin v krajinách pôvodu.“ Čo sa týka globálneho rámca, ako som už uviedol, jedná sa síce o právne nezáväzný dokument, na druhej strane opäť zvýrazním, že je to politicky veľmi silný dokument. Viacerí podporovatelia či odporcovia tohto dokumentu hovorili našťastie k téme aj použitím argumentov, viacerí rečníci sa však od témy aj poriadne odklonili. Na môj vkus sa až priveľmi veľký dôraz a priveľmi často bol spomínaný minister zahraničných vecí a európskych záležitostí Miroslav Lajčák. Viete, prečo to hovorím? Pretože konečné rozhodnutie máme v rukách my poslanci Národnej rady Slovenskej republiky. Tento pakt, alebo ak chcete, Rámec Organizácie Spojených národov o bezpečnej, riadenej a legálnej migrácii nie je v súlade s národnou migračnou politikou Slovenskej republiky a to zdôrazňujem ešte raz, nie je v súlade s národnou migračnou politikou Slovenskej republiky. Domnievam sa, že nerobí rozdiel, dostatočný rozdiel medzi legálnou a nelegálnou migráciou a na rozdiel od tohto rámca si v našom poslaneckom klube SMER-u – sociálna demokracia nemyslíme, že migrácia je dobrá, inovatívna a podporujúca hospodársky rast. A nemyslíme si to preto, lebo najmä nelegálna migrácia v Európe ukázala pravý opak, a to už nehovorím o ďalších bezpečnostných rizikách. Na záver, pán predseda, navrhujem, aby sme hlasovali zajtra o 11.00 hod., a verím, že pri hlasovaní budú poslankyne a poslanci Národnej rady brať v prvom rade do úvahy záujmy Slovenskej republiky. Ďakujem za pozornosť.
Laššáková, Jana, podpredsedníčka NR SR (2015-11-20):
Ďakujem pekne, pán predseda. Spravodajcom aj v tomto prípade je poverený člen gestorského výboru pre hospodárske záležitosti Maroš Kondrót a poprosím ho, aby podal správu o výsledku prerokovania návrhu vo výbore. Nech sa páči.
Danko, Andrej, podpredseda NR SR (2024-09-26):
Dve faktické. Pán poslanec Galko.
Grendel, Gábor, podpredseda NR SR (2021-12-02):
Ďakujem, pán minister. Dávam slovo spravodajcovi, ktorého určil navrhnutý gestorský výbor pre sociálne veci, predsedovi tohto výboru pánovi poslancovi Vladimírovi Ledeckému, aby predniesol spravodajskú informáciu z výboru.
Grendel, Gábor, podpredseda NR SR (2021-11-11):
Prezentujme sa a hlasujme. (Hlasovanie.) Prítomných 139 poslancov, za 53, proti 50, zdržalo sa 32, nehlasovali 4. Takže sme neschválili body 2 a 3 v rámci tohto pozmeňujúceho návrhu.
V. Tomanová, ministerka práce, sociálnych vecí a rodiny SR: (2007-10-18):
Vážená pani predsedajúca, vážené dámy poslankyne, vážení páni, vážený pán poslanec Gál, z vašej otázky nie je zrejmé, čoho sa týka. Preto vám môžem odpovedať len vo všeobecnej rovine. Otázka postavenia občanov so zdravotným postihnutím a rešpektovanie ich prirodzenej dôstojnosti patrí nielen medzi priority ministerstva práce, sociálnych vecí a rodiny, ale je aj mojím osobným a profesionálnym záujmom, a to tak v oblasti vytvárania vhodných podmienok pre ich zamestnávanie, pre účely dôchodkového poistenia, ale aj v rámci oblasti sociálnej pomoci a to formou poskytovania rôznych druhov kompenzácií a sociálnych služieb, finančnou podporou subjektov, ktoré zastupujú záujmy tejto skupiny obyvateľstva. Je potrebné mať na zreteli, že sa snažíme vytvárať také podmienky, ktoré zabezpečia sociálnu solidaritu pre všetky cieľové skupiny v spoločnosti a nielen pre osoby so zdravotným postihnutím. Postoj Slovenska k riešeniu otázok každodenného života občanov so zdravotným postihnutím sme jednoznačne vyjadrili podpísaním Dohovoru Organizácie spojených národov o právach ľudí so zdravotným postihnutím a jeho Opčného protokolu, v súlade s ktorým budú prijímať jednotlivé zodpovedné rezorty opatrenia legislatívneho, ale aj nelegislatívneho charakteru, vrátane podpory prostredníctvom štrukturálnych fondov. Netajím sa tým, že bude potrebné riešiť mnohé otázky a že nepôjde o jednorazový a rýchly proces, ale rovnako ako v iných vyspelých krajinách o postupné a kontinuálne plnenie úloh a spoluprácu rôznych subjektov, a to nielen na národnej, ale aj medzinárodnej úrovni, ale aj na regionálnej a miestnej úrovni tak, aby mali ľudia so zdravotným postihnutím vytvorené rovnaké príležitosti ako ľudia bez zdravotného postihnutia. Môžem vás ubezpečiť, vážený pán poslanec, že tak ako doteraz, aj naďalej budem aktívne spolupracovať s touto skupinou ľudí pri hľadaní čo najoptimálnejších riešení. Ďakujem, skončila som.
Blanár, Juraj, podpredseda NR SR (2021-05-05):
Ďalší, pán poslanec Blaha, nech sa páči.
Zmajkovičová, Renáta, podpredsedníčka NR SR (2013-09-11):
Ďakujem. Teraz vyhlasujem ústnu rozpravu. Pýtam sa, či sa chce prihlásiť niekto do rozpravy ústne? Nie je tomu tak. Uzatváram možnosť prihlásiť sa. Vyhlasujem rozpravu za skončenú. Pán minister, chcete zaujať stanovisko, nech sa páči. Nie? Áno, nech sa páči.
Pellegrini, Peter, predseda NR SR (2015-07-01):
Ďakujem pekne. Pýtam sa teraz, či sa niekto hlási do rozpravy ústne. Nie. Končím možnosť prihlásiť sa do rozpravy ústne. Vyhlasujem rozpravu za skončenú. Pán navrhovateľ sa nechce vyjadriť. Prerušujem rokovanie o tomto bode programu a zároveň budeme o ňom aj o maličkú chvíľku hlasovať. Vážené panie poslankyne, vážení páni poslanci, budeme pokračovať v prerušenom rokovaní hlasovaním. Poprosím pána poslanca Petra Fitza, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov a ktorým sa menia a dopĺňajú niektoré zákony (tlač 1562, bod 93 schváleného programu). Nech sa páči.
Blanár, Juraj, podpredseda NR SR (2022-06-16):
Pán minister, nemôžete používať pomôcky, ale môžete čítať.
Gál, Gábor, poslanec NR SR (2012-12-13):
Ďakujem za slovo. Vážený pán poslanec Šebej, chcem reagovať hlavne na poslednú pasáž tvojho vystúpenia, že je problém s hodnotami. Nuž niekoľko rokov vidíme tu taký nový fenomén, že nie výsledok, nie prospech žiakov je smerodajný, ale spoločenské postavenie jeho rodičov, resp. rodiny a hlavne to finančné postavenie toho dieťaťa. Ja keď som neposlúchal v škole, som dostal poza ucho, tak určite som sa s tým doma nepochválil, lebo by som dostal druhé. Samozrejme, deti dnes nie sú bité, ale rodič aj hoci tomu najobjektívnejšiemu postihu svojho dieťaťa sa stavia tak, že nedovolí nič, aby, aby jeho dieťa bolo nejako postihované, a skôr ide tým štýlom, že zhadzuje toho učiteľa. A učiteľ, čo môže robiť? Kto ho zastane? Učiteľ si nemôže dovoliť spor s nejakým bohatým, ale vplyvným rodičom hlavne kvôli tomu, že je finančne podvyživený a možná strata zamestnania alebo osobného ohodnotenia ho môže finančne likvidovať. Čiže keď chceme sa vracať k hodnotám, tak k autoritám, ktoré by mali mať učitelia, tak treba sa zamyslieť aj nad touto skutočnosťou. Už to bolo pár návrhov takých, aby postavenie učiteľov v tomto, v tejto sfére bolo posilnené, a určite treba tu tiež začať konať.
Jančula, Tibor, poslanec NR SR (2019-10-28):
Dajte, prosím, hlasovať o pozmeňujúcom návrhu poslanca Petra Pamulu.
Sulík, Richard, predseda NR SR (2010-12-15):
Ďakujem pekne. Otváram všeobecnú rozpravu. Do rozpravy som nedostal žiadnu písomnú prihlášku a hlási sa pán podpredseda Bugár, nech sa páči.
Bugár, Béla, podpredseda NR SR (2010-12-16):
Podľa § 28 zákona o rokovacom poriadku o slovo sa prihlásil pán podpredseda Národnej rady Hrušovský, nech sa páči, máte slovo.
Paška, Pavol, predseda NR SR (2014-07-10):
Sú dve faktické poznámky. Končím možnosť sa prihlásiť s faktickou. Pán poslanec Kuffa.
Fico, Robert, podpredseda NR SR (2010-10-14):
O reakciu na faktické pripomienky požiadal pán poslanec Kaliňák. Nech sa páči.
Šefčík, Marek, poslanec NR SR (2020-10-20):
Pán predsedajúci, dajte, prosím, hlasovať o bodoch 9, 13 a 14 pozmeňujúceho návrhu pani poslankyne Záborskej.	Upozorňujem, že k uvedeným bodom podala pozmeňujúci návrh pani poslankyňa Hatráková so zmenou účinnosti zákona.
Glváč, Martin, podpredseda NR SR (2019-09-13):
Ďakujem. Pýtam sa, či sa chce prihlásiť niekto ústne do rozpravy. Nie je tomu tak. Končím možnosť prihlásiť sa. Vyhlasujem rozpravu za skončenú. Pán navrhovateľ, nech sa páči.
Kollár, Boris, predseda NR SR (2020-03-24):
Ďakujem. Zaujmite, prosím, miesto pre spravodajcu. Pardon, zaujmite pre navrhovateľov. Dávam slovo predsedovi výboru pre vzdelávanie, vedu, mládež a šport poslancovi Richardovi Vašečkovi, aby informoval Národnú radu o výsledku prerokovania návrhu vlády vo výbore.
Laurenčík, Milan, podpredseda NR SR (2021-11-30):
Pani predsedníčka, teraz môžete z miesta v rozsahu dvoch minút reagovať na faktické poznámky, nech sa páči.
Kremský, Peter, poslanec NR SR (2023-03-22):
Ďakujem veľmi pekne. No pre niektorých kolegov, no tí, čo tu ani nie sú, ani asi im nebudem odpovedať, ale viacerí si pletiete zmenu terajšieho zákona, samozrejme, veď ten sme zmenili minulý rok, to bola novela, zmenili sme tento stavebný zákon, nový stavebný zákon platí od 1. apríla 2024. Čiže nebavíme sa o zmene terajšieho stavebného zákona. Bavíme sa o zmene v novom stavebnom zákone, ktorý bude platiť od 1. 4. ´24, a tiež ma prekvapuje, že niektoré ustanovenia tejto novely sa vzťahujú k 1., alebo majú platiť od 1. septembra 2023. To ma tiež prekvapuje, prečo chceme v niektorých bodoch upravovať ešte terajší stavebný zákon, keď od 1. 4. ´24 má platiť nový stavebný zákon. Čiže, prosím vás, skúste si to pozrieť, lebo reagujete na niečo, čo je nezmysel. Ja neriešim terajší stavebný zákon. Riešim ten nový. Možno niektorým, čo mi tu rozprávajú, že vtedy som bol ticho, no ja som sa aj postavil proti niektorým veciam, aj som ich kritizoval, len možno vy ste tam práve neboli. Možno som to robil na výbore, možno som to robil v pléne, keď ste tu neboli, niekedy je tu naozaj päť a pol človeka, čiže potom nerozprávajte, že ja som vtedy bol ticho. No nebol som ticho, len možno ste ma vy nepočuli. Možno ešte k Milošovi Svrčekovi, čo spomínal, že niečo sme blokovali a tak ďalej, no ja by som tiež tu mohol vytiahnuť veľa vecí, ktoré ste vy blokovali, ale nie sme na pieskovisku, tak sa nebudeme takto rozprávať. Ja si myslím, že pokiaľ chceme niečo zmeniť a niečo takéto závažné, tak treba diskutovať. Vtedy pred tým rokom sme diskutovali, trvalo to dlho, ale k niečomu rozumnému sme dospeli, teraz ste si to navrhli úplne bez diskusie a bez toho, aby ste to konzultovali, tak nečakajte, že budeme... (Prerušenie vystúpenia časomerom.)
Kollár, Boris, predseda NR SR (2022-03-15):
Bude reagovať pán poslanec Richter, nech sa páči.
Zmajkovičová, Renáta, podpredsedníčka NR SR (2013-09-25):
Pán poslanec Číž.
Drábiková, Lucia, poslankyňa NR SR (2022-05-24):
Ďakujem za slovo. Milý kolega, ja by som nadviazala na to, že hovoríš o nejakej neadresnosti. Podľa mňa práve tento návrh zákona je dostatočne adresný. Ako už bolo spomenuté, rodiny s deťmi sú naozaj veľmi ohrozené na území Slovenska. Tento súbor opatrení podporuje jednak solidaritu, jednak zásluhovosť, pretože pomáhame prostredníctvom zvýšených detských prídavkov všetkým deťom a prostredníctvom daňového bonusu pomáhame práve deťom, ktoré majú zamestnaných rodičov, čím vlastne motivujeme tých dospelých, aby pracovali. Rodina, ktorá má dve deti, s príjmom tisíc eur si polepší o 254 eur, rodina s príjmom 500 si polepší o 172 eur. Treba pomáhať všetkým rodinám aj nízkopraho... aj nízkopríjmovým, aj rodinám so stredným príjmom, pretože aj tieto rodiny čelia mnohým problémom a či už sa to týka rodičovstva, platenia hypotéky alebo aj zhoršenia zdravotného stavu, práve tieto rodiny sú najviac ohrozené. A veľmi oceňujem aj voľnočasové poukazy, ktoré práve prinesú príjmy pre poskytovateľov a títo poskytovatelia sú častokrát zriaďovaní alebo podporovaní práve samosprávami, ktoré voči tomuto návrhu namietajú, či už sú to ZUŠ-ky, centrá voľného času alebo športové kluby. Čiže ja si myslím, že tieto tri spôsoby, akým toto opatrenie pomôže práve týmto rodinám s deťmi, je veľmi dobre zacielené a je aj adresné. Ďakujem.
Suja, Miroslav, poslanec NR SR (2021-02-25):
Ďakujem za slovo, pán predsedajúci. Pani poslankyňa, ja by som sa chcel spýtať jednu vec. Stačí mi, ak mi odpoviete jednou, dvoma vetami. Prečo sa situácia podľa vás stále zhoršuje, aj keď je tu núdzový stav už dosť dlho? A dúfam, že mi neodpoviete, že to kvôli 17. novembru. To od vás by som nečakal, lebo to môžem povedať, že aj od Šipošovej svadby, že kvôli tomu, že tam bolo cez sto ľudí a všetko to rozniesli, hej? Tak skúsme niečo iné. Viete, už ani viacerí vládni poslanci nedôverujú vláde. A to mi dneska povedali osobne do očí na chodbe. A to už ani nehovorím o opozičných politikoch, to je samozrejmé. Tak by som vás poprosil jednou, dvoma vetami, prečo predlžovať núdzový stav, keď je už tak dlho a situácia sa aj tak stále zhoršuje? Ďakujem za vašu odpoveď.